2016. nov. 18-án (pénteken) este 8 órakor

a Díszteremben

**Fazekas Gergely**

zenetörténész,

a Zeneakadémia docense tart előadást

**ZENETÖRTÉNET ÉS PRÜDÉRIA**

címmel.

Az előadás arra kíván rámutatni, hogy számos közismert mű a magyar zenei köztudatba nem egészen azzal a jelentéssel került be, mint ahogyan szerzője eredetileg elképzelte. Orlando di Lasso zsoldosszerenádja például nem az ártatlan szerelmi vágyat fejezi ki (khm… nagyon nem), és Beethoven híres dala a mormotás fiúról nem egy cuki kis állatról szól, aki vidáman vándorol a gazdájával. Hogy ez miért alakult így, már önmagában is érdekes, ugyanakkor egy átfogóbb kérdésre is rávilágít: hogy miért tekintjük (vagy tekintették hosszú időn át) a zeneszerzőket valamiféle istenségnek, a morál megfellebezhetetlen megtestesüléseinek. Az előadás célja, hogy bemutassa, a nagy zeneszerzők épp olyan emberek voltak, mint bármelyikünk. Persze egy „apró” különbséggel: hogy elképesztő zenéket írtak.

(FIGYELMEZTETÉS! AZ ELŐADÁS SORÁN TRÁGÁR KIFEJEZÉSEK IS ELHANGOZHATNAK! EZEKÉRT AZ ELŐADÓ FELELŐSSÉGET NEM VÁLLAL.)

Minden érdeklődőt szeretettel hívunk és várunk!